
Referat de aprobare
[bookmark: _Hlk198641468][bookmark: _Hlk198639603]privind actualizarea H .C.L. nr.87 din 27 martie 2025 referitoare la aprobarea Regulamentului de organizare și funcționare a serviciului public referitor la parcările publice cu tarifare orară, parcările publice de reședință și parcările în sistem Park and Ride în municipiul Drobeta Turnu Severin


Având în vedere:
- necesitatea adoptării unui regulament prin care să fie reglementat cadrul juridic unitar privind organizarea, funcționarea, administrarea și exploatarea parcărilor publice, procedura de atribuire a locurilor de parcare, raporturile dintre administratorul parcărilor publice și utilizatorii acestora;
- reanalizarea circumstanțelor din punct de vedere economico-financiar privind funcționarea sistemului de parcare PARK AND RIDE;
- unele erori materiale privind normele de trimitere prevăzute in articolele 59, 61, 62, 63 și 64 și necesitatea corectării acestora;
- dispozițiile O.G. nr. 71/2002 privind organizarea și funcționarea serviciilor publice de administrare a domeniului public de interes local;
- Normativele de proiectare al parcărilor C 79/80 și P 132/93;
- O.U.G. nr. 2/2001 privind regimul juridic al contravențiilor aprobată prin Legea nr. 180/2002;

propun ca în ședința Consiliului Local al Municipiului Drobeta Turnu Severin, să se supună spre dezbatere și adoptare proiectul privind actualizarea H.C.L. nr.87 din 27 martie 2025 referitoare la aprobarea Regulamentului de organizare și funcționare a serviciului public referitor la parcările publice cu tarifare orară, parcările publice de reședință și parcările în sistem Park and Ride în municipiul Drobeta Turnu Severin, după cum urmează:
         -  Art.55 va avea următorul cuprins
                      (1) Utilizarea unui loc de parcare în parcarea Park and Ride – Terminal Schela Cladovei, este cu titlu oneros aplicându-se un tarif de 1 leu/oră.
                      (2) Fracțiunile de timp dintr-o oră se consideră oră întreagă, aplicându-se tariful menționat la alin.1.
                      (3) După intervalul de 24 de ore de la ocuparea unui loc de parcare utilizatorului i se va aplica un tarif de 150 lei/zi, indiferent de perioada de timp ce a trecut după referința de 24 de ore, dar nu mai mult de 5 zile. 
                      (4) După expirarea celor 5 zile de la ocuparea locului de parcare autovehiculul va fi ridicat prin grija Direcției de Poliție Locală- Drobeta Turnu Severin, contravaloarea acestor costuri fiind suportată integral de către proprietarul/ utilizatorul autovehiculului. 
 
            - Art.59 va avea următorul cuprins
                     (1) Pentru contravențiile prevăzute la art.58 se aplică sancțiunea amenzii contravenționale după cum urmează:
· contravențiile prevăzute la lit. a), b), c), d) și e) se sancționează cu amendă între       200 lei și 300 lei;
· contravenția prevăzută la lit. f) se sancționează cu amendă între 500 lei și 1000 lei;
                      (2) În cazul săvârșirii contravențiilor prevăzute la alin. 1, lit. a) și e) se poate dispune și  măsura complementară a ridicării autovehiculului.

               - Art.61 va avea următorul cuprins
            Constatarea contravenției și aplicarea sancțiunilor în condițiile prevăzute de art. 60 lit. a) se face pe loc de către polițiștii locali, după identificarea contravenientului respectiv conducătorul auto.

[bookmark: _Hlk198640810]                 - Art.62 va avea următorul cuprins 
            Constatarea contravenției în condițiile prevăzute de art.60 lit. b) se fac pe baza datelor obținute în mod automat privind deținătorul vehiculului astfel:
· prin accesarea bazei de date a Direcției Generale Permise de Conducere și  Înmatriculare a Vehiculelor,  corelate cu datele furnizate de Direcția Generală de Evidență a Persoanelor;
· în cazul autovehiculelor care aparțin persoanelor juridice datele obținute prin interogarea bazei de date a Direcției Generale Permise de Conducere și  Înmatriculare a Vehiculelor  corelate cu datele furnizate de Oficiul Registrului Comerțului;

     - Art.63 va avea următorul cuprins
           Procesele verbale de constatare a contravenției întocmite conform prevederilor Art.60 lit.a) se încheie în prezența contravenientului.

      - Art.64 va avea următorul cuprins
           Procesele verbale de constatare a contravenție întocmite conform prevederilor Art.60 lit. b) se încheie în lipsa contravenientului. 



INIȚIATOR,
VICEPRIMAR
DANIEL OLIMPIU CÎRJAN

